Nahrada Glimbaxu
Dobryden, poradili nam pre dceru Glimbax, ale ma len 10, je to od 12 rokov. existuje nieco podobne, co by mohla? 
Dakujem
Dobrý deň,
ďakujeme za Vašu otázku.
Miestny protizápalový, analgetický (proti bolesti) a lokálne znecitlivujúci účinok na sliznicu ústnej dutiny má sprej
Larynox
. Používa sa na lokálnu liečbu príznakov zápalu v ústnej dutine a hrdle spojeného s bolesťou (napr. vredy v ústach/afty, bolesť v hrdle, zápal sliznice ústnej dutiny ďasien). Deťom od 6 do 12 rokov sa podávajú 4 vstreky spreja 2 - 6x denne, nie častejšie ako raz za 1,5-3 hodiny. V prípade potreby použitia roztoku sa rovnaká účinná látka ako v spreji Larynox nachádza v lieku
Tantum verde
.
Prajem pekný zvyšok dňa.
S pozdravom
PharmDr. Veronika Kiabová